Bandić: Nogometni će stadion biti na Sveticama, s atletskim

Pitanje budućnosti maksimirskog stadiona opet je u žiži javnosti. Dinamo bi trebao ostati u tom dijelu grada, ali bi se mogao preseliti kod atletičara, na obližnju lokaciju na Sveticama, kaže gradonačelnik

<p>Gradnja <strong>nogometnog stadiona</strong> u Zagrebu pitanje je koje se poteže godinama, a opet se aktualiziralo u posljednjih nekoliko tjedana, nakon sastanka predstavnika Grada Zagreba, Zagrebačkoga nogometnog saveza i Dinama.</p><p>Predsjednik Dinama <strong>Mirko Barišić</strong> nakon ulaska u Ligu prvaka najavio je kako će se graditi na postojećoj lokaciji na Maksimiru. Točnije, stotinjak metara zapadnije, na prostoru gdje je trebao niknuti nogometni kamp na Sveticama i gdje su niknule brojne generacije atletičara.</p><p>- Vjerujem da ćemo uskoro dobiti novi nogometni stadion na atletskom stadionu. Bit će to objekt koji će biti jedan od najmodernijih u Europi. Ponosit će se njime Zagreb i Hrvatska - kazao je zagrebački gradonačelnik <strong>Milan Bandić</strong> na svečanosti povodom 100. godišnjice ZNS-a.</p><p>Dakle, maksimirski stadion trebao bi se srušiti, a odmah pokraj njega izgraditi novi nogometno-atletski stadion. Najavljen je čitavi kompleks u kojem će biti i podzemne garaže. Taj bi stadion trebao odgovarati i potrebama Dinama i atletičara u glavnom gradu. Živi bili pa vidjeli...</p><p>Podsjetimo, HNS je još 2014. s Gradom dogovorio gradnju nogometnog centra na Sveticama, dobio je i novac od Uefe, ali realizacija je zapela na gradskim tijelima. Savez je u međuvremenu novac prenamijenio u obnovu prvoligaških travnjaka, a Svetice propadaju...</p>